αρχοντος φιλονικου βουλευοντων πατρωνος δαμωνος στρατωνος ευκλιδα απεδοτο αμμια καλλιδαμου τωι απολλωνι τωι πυθιωι επ ελευθεριαι σωμα γυναικειον αι ονομα συμφορον συνευαρεστεουσας και τας ματρος παρθενας τιμας αργυριου μναν τριων και ταν τιμαν εχει πασαν καθως επιστευσε συνφορον τωι θεωι ταν ωναν εφ ωιτε ελευθερα ειμεν και ανεφαπτος απο παντων τον παντα βιον. βεβαιωτηρ κατα τους νομους τας πολιος νικοστρατος ευδωρου. παραμινατω δε συνφορον αμμιαι εως κα ζωηι ποιουσα το επιτασσομενον παν. ει δε μη ποη εξουσιαν εχετω επιτιμεουσα τροπωι ωι κα θεληι. ει δε τι γενοιτο ανθρωπινον περι αμμιαν ελευθερα εστω συνφορον και ανεφαπτος απο παντων τον παντα βιον. ει δε τις εφαπτοιτο συνφορου επι καταδουλισμωι βεβαιον παρεχετω τωι θεωι ταν ωναν α τε αποδομενα και ο βεβαιωτηρ. μαρτυροι σωτηρος αρχιας. δαμων πατρων μεντωρ.
Phokis — Delphi — 100-50 BC
 100-50 BC